  Денис Никоновлэн эскизъёсыз Майя Бывальцева Ижкарысь одӥгаз 5 этажъем юртлэн борддорез вылын нырысетӥ удмурт нылкышно кылбурчилэн Ашальчи Окилэн тусбуйыз кылдоз. Сыӵе кичӧлтон Кун Думаысь депутат Лариса Буранова сётӥз. Со сярысь «Удмурт нылкышно кенеш» огазеяськонлэн «ВКонтакте» мерлыко вотэсысь бамаз ивортӥзы. Удмуртилэн шоркараз нылкышнолы сӥзем граффити-тусъёс ӧй вал на. «Удмурт нылкышно кенешлэн» правленияз вераськизы, кыӵе луыны кулэ Ашальчи Окилэн тусыз, со ваньмызлы валамон мед луоз шуыса, марлы бадӟымгес саклык висъяно. Вань ӵектонъёсты лыдэ басьтыса, Ижысь суредась Денис Никонов кык эскиз дасяз. Одӥгаз егит кылбурчи кызьпу вӧзын сылэ. Нялтас вераса, 1925-т ыырн поттэм кылбур бичетэз «Сюрес дурын» нимаське. Кыкетӥяз Ашальчи Окилэн кык пӧртэм улонэз возьматэмын: ненег нылкышно, кылбурчи но Быдӟым тыложе пыриськем эмчи. «Удмурт нылкышно кенеш» но Лариса Буранова элькунын улӥсьёсты одӥгез эскиз понна куара сётонэ пыриськыны куро. Озьы ик суред борды ватсан понна кылбур чуръёссэ ӵектыны дэмлало. Куара сётон 16-тӥ оштолэзёзь гинэ мыноз. Тодэ вайытом, 8-тӥ оштолэзе Алнаш ёросысь Улын Сыръезь гуртын Финн-угор нылкышноослэн улосвылкуспо форумзы ортчоз. Тегъёс: Ижкар АшальчиОки суредан Удмуртнылкышнокенеш ЛарисаБуранова Удмуртия  